Република Србија

Аутономна Покрајина Војводина

Општина Врбас

ОПШТИНСКА УПРАВА

Одељење за урбанизам, стамбене послове,

заштиту животне средине и енергетски менаџмент

Одсек за заштиту животне средине и енергетски менаџмент

Број: 501-12/2019-IV/05

Датум: 28.2.2019. године

ВРБАС

**О Б А В Е Ш Т Е Њ Е**

о пријему захтева за сагласност на студију о процени утицаја на животну средину

Општинска управа Врбас, Одељење за урбанизам, стамбене послове, заштиту животне средине и енергетски менаџмент, Одсек за заштиту животне средине и енергетски менаџмент, обавештава заинтересоване органе, организације и јавност да је носилац пројекта, **„ЛИБЕЛА ПРОДУКТ“ дoo из Змајева, Војвођанска 72**, преко овлашћеног пуномоћника, „Статик“ доо из Ковина, Смедеревска 72, поднео овом органу захтев за сагласност на студију о процени утицаја на животну средину пројекта- **Изградња сушаре за житарице у склопу силоса за житарице 6х2700 m2 + 2х1250 m2, укупног капацитета 24 t/h (при редукцији влаге кукуруза са 28% на 14%) са пратећим објектима,** **на локацији у Куцури, некатегорисани пут Куцура-Кула, на катастарској парцели број 1915/319 к.о. Куцура.**

Позивају се заинтересовани органи, организације и јавност да изврше увид у садржину поднетог захтева и приложену студију у просторијама Општинске управе Врбас, у Одељењу за урбанизам, стамбене послове, заштиту животне средине и енергетски менаџмент, Маршала Тита 89, спрат 3, канцеларија број 3, сваког радног дана у временском периоду од 10-13 часова.

Заинтересовани органи, организације и јавност у року од 20 дана од дана пријема обавештења, могу доставити овом Одељењу своја мишљења о поднетом захтеву.

Јавна расправа за заинтересоване органе, организације и јавност одржаће се дана 21.3.2018. године у Општинској управи Врбас, у Одељењу за урбанизам, стамбене послове, заштиту животне средине и енергетски менаџмент, Маршала Тита 89, спрат 3, канцеларија број 3, у 12 часова.

Ово обавештење се објављује на основу члана 10. Закона о процени утицаја на животну средину („Службени гласник Републике Србије“, број 135/2004 и 36/2009) и биће објављено на сајту општине Врбас - <https://urbanizam.vrbas.net/zastita-zivotne-sredine/info-zzs/procena-uticaja-zs> и постављено на огласну таблу Општинске управе.